10th November 2018:
Manipuri Muslim Online Forum (MMoF) Yairipok Chapter amasung All Manipur Muslim Organizations Co-ordinating Committee (AMMOCOC) Local Committee Yairipok anina khutsamnaduna sinba numit humnigi oiba Youth Leadership Camp ngasi loisinkhre.  Panba yai, Camp asi chatliba tha November gi tang 7 ta Shri Armstrong Pame, Director, Youth Affairs and Sports, Govt.  of Manipur na athoiba mithunglen oiduna houkhibani.  Ngasigi loisinbagi thouram aduda Manipur gi saknairaba mioi kayana saruk yakhi.
 Hairiba Youth Leadership Camp asi “Igniting Young Minds for a Better Future” amasung “Empowering Youths for Social Development” haiba theme ani asida yumfam oiraga pangthokhibani.  Ngasigi loisinbagi thouram aduda wangangloi oina saruk yakhiba Aiesha Electronics ki Proprietor Md.  Imran Khan na mahakki ngasi oiriba entrepreneurship asibu semgatnaba hoitnarakpada thengnakhiba awa-nungai kayagi paodam liraduna ngasigi nahasingna sarkargi thabak khaktabu mitaba touroidabani madugi mahutta isana isabu mamal leihannanaba houjik houjik tamliba mahei aduda pukning changna tamduna akhang kanbaga loinana hotnaraku aduga samaj asida thabak thiriba misak ama oibagi mahutta thabak piba ngamba misak amamam oirasi haiba paotaksing pikhi.
 Islam religion gi fibannungda hingliba eikhoina, eikhoibu sembiba mapu Allah mahakpu matam-chuppada ningsingduna eikhoigi ningliba jaij oiba thabak adugidamak ninghannaba leitana hotnaba changgi.  Samaj asida Islambu masak thihalliba huranchinthi touba, nisa chaba amadi yonba amasung fattaba crime singda ngasigi nouriba nahasingna wakhal thamloidabani, leiriba akhang-ahei mayamsing asiga tathok-tasin tounaduna tunggi yaifanaba amasung santi oina hingminnariba furupsingga nungsichannana leiminnabagi tangaifadaba adu Hatta Jame Masjid ki Pesh Imam Moulana Mohammed Rafi na ngasigi numit humnigi oiba camp adu loisingbagi thouramga mari leinana piba warolda fongdokhi.
 Imphal East ki ADM oina thou puriba Shamim Ahmed Shah nasu Manipur da houjikhoujik oiriba pangalsinggi statistical figure sing puthoktuna ngasidagi chahi mangataragi matungda eikhoina fangningliba pandam adugi lambi yatminnasi, naha oiribasing arembada matam manghanba thadoktuna tamliba maheida pukning changduna samaj asigi chaokhat khongthangda isa-isana lougadaba thoudanggi tangaifadaba kaya adubu highlight toubiramkhi.  Hotnababu kallagadi lemna mangde, kirabadi changlunu, changladi hallanu haiba fajaraba message asi camp asida saruk yariba nahasingda pukning thougatpa oina mahakna thambiramkhi.
 Manipur da AMMOCOC kumba mating leiba organization amana Manipuri Pangalsinggidamak themngkhang kayada chingjaogum leppiduna lamdam asida pagalsingbu hingminnariba furupsingga thong mannana pukhattaba yade haiduna hotnariba amasung society asida ngasi leppa naidana thengnariba issue kaya asibu thengnanaba amata ngairaba pambei oiriba Education haiba asida khumang chaosinnaba hotnariba Manipuri Muslim Online Forum na icham-chamba Facebook Group ama oirambadagi ngasi registered touraba society ama oina thabak-thouram kaya paikhatlakliba asi pangalsinggi thoidok-hendokna chaothokchaningaini haina MOBEDS ki Assistant Project Officer, Alam Azad na mahakki warolda thamkhi.
 Loisinbagi thouram aduda saruk yakhiba MOBEDS ki Deputy Director, Md.  Salauddin Khan nasu ngasigi youthsing asi yamna potential leiba tangkakni, matam asida hanba leitana tamliba mahei-masing aduda pukning changna hotnaduna tungda masak thokpa mioi amamam oiraku haina pukning thougatkhi.  Matam chana firep loubagi heinabi thamba, honglakliba scenario sing mamut tana khangba amasung matamsiga channaba mahei-masing loinana darkar leiba skill sing tansinduna leiriba potentialsing adu maram chana sijinnaduna samaj asida angamba contribution touminnasi haiba wafamsing mahakna thamkhi.
 Loisillakpagi tanjada Manipuri Muslim Online Forum gi President gi thou puriba Md.  Raees Ahamed na ngasigi numit humnigi oiba Youth Leadership Camp asi ahouba numitta oikhiba participation ga yengnarubada adukki matik apenba poki, ngasigi nahasing asibu ngamkhei leitana thagatli loinana tung-koinasu eikhoi masel punna chatminnaduna tunglamchatkidamak puwari kaya semlamlasi haiba wafam fongdokhi.
 Camp asibu mapung fana pangthokpada yamna chaona support toubirakhiba ngasigi Sponsor singgi oiba wakhallonsing mahakna samlapna thamkhi, loinana makhoibu amamamta oina thagatpasu fongdokhi.  Matungsu hiram khudingmakta khutsamnana chatminnabagi tangaifadaba adu mahakna mahakki warolda pankhi.  Mahakki warolda Antartic English School na ngasigi Camp asigi mafam pibiduna camp asibu mapung fahanbibagidamakta thoidok-hendokna thagatpa fongdokhi.  Camp asida chathariba thouram kaya asibu Facebook page gi khuthangda Live thaduna amadi atei-atei maruoiba thabak-thouram kayada saruk yakhiba Yairipok maikeigi Club-Organization gi membersingbusu mahakna thagatpa fongdokhi.
 Camp asigi media partner oiduna miyamda camp asigi paodam youhanbiriba Ichel Express ki thoidok-hendokpa thabakpusu mahakna awangba thakta thagatpa fongdokhi.  Camp asida saruk yariba youth khudingmakta Participation Certificate pibagi warolga loinana asigumba camp asigi anisuba episode yamna athuba matamda MMoF Mayang Imphal Chapter na yumbu oiduna pangthoklagani haina laothokpaga loinana numit humni chattharakpa Camp adu loisinkhi.
 (Sadique Siddiki)
* Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 